Collegia colonica
Collegia usitate colonica appellata sunt novem institutiones educationis superioris quae in coloniis Americanis antequam Civitates Foederatae Americae civitas sui iuris post Res Novas Americanas compositas diplomata acceperant. Haec collegia diu una habentur, praecipue in conspectu earum originum in The Cambridge History of English and American Literature (1907). Septem ex collegiis colonicis sunt pars Foederis Hederani, societatis athleticae: Universitas Harvardiana, Universitas Yalensis, Universitas Princetoniensis, Universitas Columbiae, Universitas Pennsylvaniensis, Universitas Brunensis, et Collegium Dartmuthense. (Universitas Cornelliana, octavus Foederis Hederani socius, anno 1865 condita est.)

Duo collegia colonica non participes Foederis Hederani sunt universitates publicae: Collegium Gulielmi et Mariae in Virginia et Universitas Rutgersensis in Nova Caesarea. Collegium Gulielmi et Mariae fuit institutio regia (publica) ab anno 1693 usque ad Res Novas Americanas. Inter res novas et Bellum Civile Americanum, institutio privata erat, quae autem bello magnopere laesa, adiumentum publicum annis 1880 accipere coepit, ac collegium publicum anno 1906 rite facta est. Universitas Rutgersensis Universitas Civica Novae Caesareae post secundum bellum mundanum facta est.

Novem collegia colonica
Septem ex novem collegiis colonicis institutiones educationis superioris de novo coeperunt (sine organizatione parente). Collegium Dartmuthense anno 1768 operari coepit collegiata pars Scholae Eleemosynariae Mooranae, scholae secundariae anno 1754 ab Eleazar Wheelock conditae. Collegium autem annum suae constitutionis 1769 fuisse putat, cum diploma collegiale ei concessum esset. Universitas Pennsylvaniensis anno 1751 operari coepit nomine Academia Philadelphiae, schola secundaria cui institutio educationis superioris anno 1755 addita est, cum diploma Collegio Philadelphiae concessum esset.

Notae

Bibliographia
Dexter, Franklin Bowditch. 1885. Biographical Sketches of the Graduates of Yale College: with annals of the college history. Holt. 
Hall, David D. 1996. Cultures of Print. In Essays in the History of the Book. University of Massachusetts Press.
Hoeveler, David J. 2007. Creating the American Mind: Intellect and Politics in the Colonial Colleges. Rowman & Littlefield.

 
Collegia Colonica